Ha látod Lady Mumbyt, meg kell kérdeznünk, hogy megkapta-e a meghívót.
És szólj, ha színésznek tűnő alakokat látsz!
Kérdezzem meg, miért?
Felbéreltem színészeket fő attrakciónak.
A beszédek után ketten előadnak jeleneteket a Rómeó és Júliából.
Csodálatos lesz!
Muszáj nekik?
Igen, és már rég itt kéne lenniük.
Nélkülük kudarcba fullad a bál.
Szerintem csak jobb lesz.
Mi az az „izgalmas időtöltés”?
Négyes polka. Most az a divat Csehországban.
Nem biztos, hogy errefelé
ismerik az új kelet-európai táncokat.
Ezért mellékeltem egyértelmű útmutatót.
Igen, már-már túl egyértelmű.
Belle, egész reggel harapós kedvedben vagy.
Tudom, hogy szívesebben tennél szörnyű dolgokat a holtakkal,
de nem tudnál úgy viselkedni, mint egy hölgy?
A kedvemért. Csak ma este!
Rendben.
Megpróbálok.
A kedvedért.
Utána pedig újra a régi önmagad lehetsz.
Bájos.
Mesélj erről a különleges táncról!
Négyes tánc, de kétszer olyan gyors,
úgyhogy erősen kell kapaszkodnod a partneredbe. Nagyon erősen.
És kivel szeretnél táncolni?
- Csak Phineasszal. - Megint szerelmes vagy?
Igen, de Phineas más.
Meg tudnám zabálni az arcát. Ennyire szeretem őt.
Mindennek jól kell sikerülnie.
- Úgyhogy kérlek... - Megértettem.
Jól van. Akkor már csak neked kell táncpartner.
- Nem, én... - Hölgyeim!
Felügyelő!
A nővérem pont táncpartnert keres.
- Erről szó sincs. - Mert egy teljesen hétköznapi hölgy.
Eljön a bálba, ugye?
Ki nem hagynám.
De attól tartok, nem táncolok.
A bot miatt. Milyen szomorú!
Rendkívül.
Na de megyek, keresem tovább a drága színészeimet.
- Viszlát este, felügyelő! - Ne, várj! Fanny!
- Lady Belle, szabad egy szóra? - Természetesen.
Melyikre?
Szike.
AZ AGYAFÚRT VAGÁNY
Ezt egy feltételezett bűntett helyszínén találtam.
És?
Megkérdezhetem, hogy felismeri-e?
Nos, nem az enyém.
Természetesen,
hisz kegyed számára tilos operálni.
De valaki használta az apja kocsijában.
Valaki, aki hozzáfér szikékhez,
és akire jellemző, hogy a kórházon kívül,
törvénytelenül operál.
Sietve hagyhatták a kocsiban, egy vérfolt mellett.
A kormányzó tudja, hogy engedély nélkül átkutatta a tulajdonát?
Megvizsgáltam a kocsiját.
Amit magától a királynőtől kapott.
Sértőnek találom a célzást,
miszerint az apám csonkolásra használ királyi ajándékokat.
Nem erre céloztam.
És mi az ott az ujján?
A szike megvágott.
Minő véletlen, hogy pont akkor talál vérfoltot, amikor megvágja magát.
Megkérdőjelezi a nyomozói tudásomat?
Nem. Pontosan tudom, hogy milyen.
Tartsa tisztán a sebet, nehogy elfertőződjön!
Ajjaj! Orvosi tanácsot adtam önnek.
Szeretne letartóztatni?
Milyen gyakoriak ezek a tünetek, Lady Mumby?
Változó, de mostanában heti négyszer előjönnek.
Változott bármi a környezetében?
Nemrég elvesztettem a férjemet.
Részvétem, asszonyom.
Cassandra talált az apjára, miután elhunyt.
Elájult, beverte a fejét, és azóta egyre rosszabbak a rohamok.
Szabad, kisasszony?
Hogy jelentkeznek a rohamok?
Elesik? Izomrángásai vannak?
Habzik a szája, ilyesmi?
Nem. Látomásai vannak.
Látomásai?
Látok egy bús kisfiút.
Köszönj, Bús Fiú!
Itt van?
Az ablaknál.
Fáj a hasa. Ezért búslakodik.
Hogy néz ki?
Kicsi.
Matrózruhás.
Nagyon várta már a ma esti bált a kormányzónál, de...
Önök szerint elmehet így is?
Serdülőkori hisztéria. Semmi több.
Nem értek egyet. Szerintem epilepszia.
Epilepszia? Ami vele történik, nem nevezhető rohamnak.
Szerintem a látomásai a rohamok.
Most vesztette el az apját.
Figyelmet akar, te pedig megadod neki.
Szerintem a fejét ért ütéstől rosszabbodott az epilepsziája,
és a látomásai tünetek.
Ez csak mese, Dawkins.
Nem, ez agyi eredetű, Sneed.
Vagy lehet, hogy tényleg kísérti egy szellem.
Ez szamárság, professzor.
Belle tudná, mi a teendő.
Lady Belle nincs itt, és nem is orvos,
én viszont az vagyok.
És az a véleményem, hogy nincs szükség további kezelésre.
Cassandra elmehet a bálba.
Talán még jót is tenne nekik.
Nem, téved, Sneed.
Te pedig feltételesen vagy.
Menj, és lásd el Mr. Gougert!
Egy hete eltömődtek a belei.
Jól van, professzor?
Igen, jól vagyok.
Köszönöm, Dawkins.
VICTORY PIAC
Szervusz, fiam!
Feltűnt, hogy nem kaptam meg a reggeli céklás-szardíniás szendvicsemet.
Nyeld félre a szendvicsed!
Ez fájt.
Mit ártott neked a hal és a cékla?
Semmit.
De most tettem szabaddá egy férfi beleit, úgyhogy...
Egyszer velem is ezt fogod tenni.
Erősen kétlem.
Hé, lassíts! Hová mész?
Üzennem kell valahogy Belle-nek.
- Egy frászkarikát kell! - Miért?
Azért, mert csak a Kaszást kísérted vele.
Ki kell kérnem a véleményét egy agyi rendellenességről.
Majd kapsz tőlem agyi rendellenességet,
ha nem hagyod ezt abba! Van ennél fontosabb dolgunk is.
Mi?
Találtam egy ideális piperkőcöt,
akinek könnybe lábad a szeme a földünk gondolatától,
de a bank nem ad neki egy tetemes összeget az előlegre,
ha nem mutat be birtoklevelet.
Mennyire tetemes?
Ötszáz font.
Az ördögbe! És hogy szerzünk papírt?
Flashy hamisít egyet,
de kétlem, hogy elég jó lesz.
Gyere, nézd meg!
- Jó, csak siessünk! - Igen, sietünk.
Az meg mégis micsoda?
Birtoklevél.
Aha. A „föld”-et egy l-lel írjuk.
FÖLLDTULALYDON
Walesben nem.
De nem Walesben vagyunk, igaz?
Az mi, Flashbang?
- Répafa. - Istenem, ne hagyj el!
Ezzel nem verjük át őket.
Nézz rá! Mint egy gyerekfirka!
Mondja ezt az, aki írni sem tud.
Jobban írnék, mint ahogy te rajzolsz, pajtás.
- Na rajta! - Jól van, Flashy. Csigavér!
Sok mindenben tehetséges vagy, de ebben nem.
Ez az egész bűzlik.
Ne kezdd te is, Tim!
Nem az, Fagin terve.
- Mi baj van vele? - Nem lopott a fajtátok eleget tőlünk?
Már hamis földet is loptok?
Ez nem lopás, hanem blöffölés.
Más tulajdonával blöfföltök.
Timmy!
Szereznünk kell egy eredetit, amit lemásolhat.
Hacsak nincs egy eldugva a seggedben, nem tudom
- honnan szerezhetnénk. - A kormányházból.
Megint a gatyáddal gondolkozol.
- Nem is. - Dehogynem!
Ma úgysem jutsz be oda, Dodge. Bált tartanak.
Vagyis tele lesz olyanokkal, akiket keresünk.
Nem, ennek semmi értelme, Fagin.
Általában be tudom csempészni a lányaimat a pénzeszsákoknak, de ez meghívásos.
Minden őrökkel lesz tele. Csak a pénzesek mehetnek.
Teszek rá, odamegyünk.
Nem, nem mész a cukorfalat házának közelébe.
Miért nem hívod rögtön a hóhért, hogy tegyen egy szívességet?
- Fagin, kérlek! - Dodge, nem!
Kevesen vagyunk ma este, uraim.
Senki sem vehet részt a kormányzó bálján
ilyen meghívó nélkül.
De egy gyilkos van a Könyökben.
A kormányháznak nem szabad a nép kárára mulatozni.
Ezért megosztjuk az erőinket.
És Bramwell,
nem akarom, hogy elhanyagolják a Könyököt.
Értettem, uram.
Feltételezem, ott lesz a bálon.
Igen. A protokollnak megfelelően.
Bizonyára jól fog szórakozni, felügyelő.
Fogyassza egészséggel a pezsgőt, míg mi a fiúkkal a sárban trappolunk!
Két út áll ön előtt, őrmester.
Visszavonhatja az előbbi megjegyzését,
vagy lefokozom, és még ma este
áthelyeztetem Van Diemen-földre.
Úgy tudom, ott a foglyok egymást falják fel, ha nincs ellátmány.
De talán szívesebben lenne ott,
mint hogy itt végezze az átkozott kötelességét.
- Visszavonom. - „Visszavonom”, mi?
Visszavonom, uram.
Távozhat, Bramwell.
Újabb holttest kék varratokkal, felügyelő.
Vigyen magával több embert!
Igenis!
Csavarpálma.
Hogy legyen hol megpihennie.
Nemes dolog segíteni a holtak nyugalmát.
Láthatnám a holttestet?
Köszönöm, uram.
Így, ni. Jó lesz így?
Ettől jobban leszel.
Tessék, vidd ezt el, és este kend be még egyszer!
Rendben? És vigyázz, nehogy piszkos legyen!
Na sipirc!
Megint találkozunk.
Lady Belle, aggasztanak a látogatásai Az ördög könyökében.
Félek, hogy baja esik.
Az az előnye annak, hogy ilyen kirívó vagyok,
hogy látják rajtam, a kormányház védelmét élvezem.
Az éjjel megöltek itt egy fiatal nőt.
Ezt sajnálattal hallom.
De ez nem minden.
Egy nyomornegyedben vesztettem el valakit.
Nem szeretném újra átélni.
Ezért jár hát feketében.
Rá emlékeztet.
Ő is szeretett jótékonykodni, és fittyet hányt a veszélyre.
Remélem, megbocsátja, hogy szeretném megvédeni.
Együttérzek önnel, felügyelő.
De nem kell megvédeni.
Mit szóltok egy hőlégballonhoz?
Átrepülhetnénk vele a falon a bálra.
Nem.
Azt gyanítom, hogy kissé feltűnő lenne,
ha leszállnánk egy hatalmas, gázzal teli zsákkal a rózsakertben.
Halottnak tettethetnéd magad, Fagin.
Bevihetnénk egy koporsóban.
Igen, ez jó ötlet, Aputi,
de lesz ott így is épp elég merev ember.
És mellesleg nem!
Bezárnál egy dobozba? Rosszabb nem is lehetne.
Gyerünk! Hogy jutunk be?
Mi ketten nem jutunk be. Mi nem megyünk sehová.
Cseléd!
Élelmet két fáradt vándorszínésznek!
Ha még egyszer cselédnek nevezel,
fülbevalót csinálok a golyóidból.
Értettem.
Próbáljuk el az erkélyjelenetet, Milty!
Ez az estély fájdalmasan szűk körű lesz, de attól még
egy kormányzó tartja.
Igen.
Rómeó és Júlia!
Második felvonás, második szín.
„Mi fény nyilall az ablakon?”
Én pedig... Én pedig piruettezzek imigyen?
- Micsoda két balfácán! - Igen, de ne fejezd be túl hamar!
- Nem. - ...tánc...
Végre megvan a megoldás.
Ma este a Rómeó és Júlia szerepeit
nem mások adják elő,
mint Flashy és Aputi.
- Mi? - Mi?
Figyeljetek!
Megfújjuk a jelmezeiket,
Flashy és Aputi felveszi őket, bejutnak, és beengednek engem,
és amíg megszerzitek a papírt,
én rátukmálom a földet a pityókás pénzeszsákokra. Egyszerű.
Jó, és velem mi lesz?
Te otthon maradsz.
De én nem tudok Shakespeare-ül.
Nem is kell, ez csak álca.
Annyit sem mondasz, hogy: „Lenni vagy...
nem...
lenni?” Van kérdés?
Azt hittem az a kérdés.
- Mi? - Márpedig én is megyek.
Nem. Felejtsd el, Szőke Szélhámos!
Nem, Fagin, gondold végig!
Nem tudod csak úgy lelopni róluk a ruhát, igaz?
El kell altatni őket, ahhoz pedig kell egy orvos.
Igen. Nem akarom kiütni őket.
Nem lenne helyénvaló.
Jól van. Odakint elkábítod őket,
de aztán gyorsan elhúzod a csíkot.
Nem mész a Porcelánbaba közelébe,
miközben a fél rendőrség ott teremhet kötéllel a kézben,
ha észrevesznek.
Rendben.
Jó. Megértettem.
Tényleg megértetted?
Persze, nem vagyok bolond, Fagin.
Tudom, hogy túl veszélyes lenne odamennem.
Ezek a nyomorult, vinnyogó kis görcsök mindenhol ott vannak,
hogy a szegény párák vérét szívják,
akik csak tisztességesen bűnöznének egy kicsit.
Hányni tudnék.
Csoda, hogy nem kapnak lángra a szúnyogok,
amikor megízlelik a véredet,
amennyi bort meg ecetet felhajtottál.
Befognátok a lepénylesőtöket? Ott vannak!
Na, rajta!
Aputi, gyerünk!
Miért vagy te Rómeó?
- Igen, csodás! - Jó volt?
- Aztán megfogom a kebled. - Én meg hátrálok...
Ti vagytok a színészek?
Színészek?
Mi igazmondók vagyunk, álomszövők,
legendák dalnokai.
Igen, mi színészek vagyunk.
Megmondanátok, hol találjuk az öltözőnket?
Öltöző?
Be kell melegítenünk a hangunkat és az ágyékunkat, mielőtt színre lépünk.
Az öltöző! Igen, persze, arra van.
Jó estét!
- Jó estét! - Nagyon örülök.
Hol van Belle?
Fanny, el fog szakadni a fűződ.
Késtél.
Miről, hogy ötödikként jó estét kívánjak?
- Jó estét! - Nem, hogy rendes hölgy légy.
Hogyne. Sajnálom.
Próbálkozom.
Fanny, kit hívtál még meg?
Minden földbirtokost,
- és aki majdnem az. - Hogy vagyunk?
És Boxer felügyelőt.
Bár nem tudom, ő birtokos-e.
- Birtokos? - Nem.
Az lesz, ha megörökli a nagybátyja címét.
Hol van Phineas?
Elfelejtette a bált?
Azt akarom, hogy minden tökéletes legyen Dickie bácsikánknak.
Ez szörnyen kedves tőletek.
Badarság! Ez mindenkinek jót tesz.
Ahogy azt a jó öreg Billy Wobblestick is elgondolta.
Sajnálom így itt hagyni őket.
Vajon kényelmesen fekszenek?
Nem hinném, figyelembe véve,
hogy félmeztelenek, és egymáshoz vannak kötözve.
Annyi étert adtam nekik,
hogy ez lesz életük legjobb alvása.
Igen, gondolom.
Hozhatnánk nekik egy párnát.
Jó, én meg építek nekik egy baldachinos ágyat, ha akarod.
Ne miattuk nyivákoljatok, hanem tegyétek a dolgotokat!
Szerezzetek egy birtoklevelet! Te meg eriggy haza! Hess!
Jó, rendben.
Sok sikert! Kéz- és lábtörést!
Fanny, az a család még gyászol.
Illetlenség meghívni őket egy bálba.
Ne, utálom az illetlenségeket!
Ada, örülök, hogy látlak.
Gondolod, hogy ezért nem jött el Phineas?
- A színészek sincsenek itt. - Nem, mind itt lesznek, drágám.
Miau.
- Phineas! - Lady Fanny!
Ragyogóan fest ma este.
Szabad?
Na végre! Nem kapkodtad el.
Fuss te magassarkúban!
- Gyerünk, Flashy! - Jó, megyek.
Kösz, Flashy. Jövök eggyel.
Csak ne halj meg, vagy Fagin miszlikbe aprít engem!
Örülök, hogy látom.
- Jó estét! - Köszöntöm.
Jó estét! Köszöntöm. Igen.
- Jó estét! - Igen.
- Jó estét! - Üdvözlöm!
Köszöntöm! Igen.
Jó estét!
Jó estét! Lady Belle, gondolom.
Jó estét, felügyelő!
Jól érzi magát?
Nem igazán.
Szívesebben olvasnék odafent.
- Mely könyvet? - Aiszkhüloszt.
- Az Oreszteiát? - Igen.
- Görögül? - Csakis.
Bekísérhetem?
Igen, hogyne.
Szeretem a bálokat.
Megmelengeti a szívem a szenvedő nővérek látványa.
Ezért végzem a munkámat.
Távol tartom a sötétséget.
Figyelmet kérek!
Következik az est fénypontja.
Bemutatjuk a négyes polkát.
Szabad?
Azt hittem, nem táncol.
A kivétel erősíti a szabályt.
Igen, olvastam Cicerót.
Belle, ehhez négy pár kell.
Ha túl gyors, abbahagyhatjuk.
Ne aggódjon!
Bár félek, kijöttem a gyakorlatból.
Talán kihagyhatnánk az emelést.
Kitűnő!
Egy oázis.
Igen, buja rétek, esőerdők, csillogó tavak.
Az sem lepne meg, ha pénz teremne a fákon.
És termékeny a föld. Ördögien termékeny.
Magam kóstoltam meg a füvet, és olyan édes,
hogy nemcsak a birkáik fognak meghízni tőle,
hanem a zsebük is.
Nos, uraim, mit mondanak?
Nos, amint megmutatja a birtoklevelet, Mr. Fagin,
alighanem lesz néhány jó kapcsolatokkal rendelkező vevője, igaz?
Akkor erre igyunk!
Csirió!
- Egészségére! - Nagyszerű!
Táncol, kormányzóné?
Szó sem lehet róla.
Ne légy ilyen, Janey!
Emlékszem, régen imádtad a velencei bálokat.
Mikor táncolt utoljára?
Hét éve.
Nos, nagyon jól táncol.
Szoríts magadhoz, amennyire csak akarsz!
Nem engedem el, Lady Fanny.
Nagyszerű! Igen.
Ez csodálatos volt, Lady Fanny.
Boxer felügyelő!
Azt hiszem, Branson ezredesnek
lenne egy kérdése az öntözésről.
Ne aggódjon a víz miatt! Bőven van belőle.
Tavak, folyók, patakok, pocsolyák.
A disznóknak és a kecskéknek lesz hol vedelniük és lubickolniuk.
Remekül fogják érezni magukat.
És mind olyan tiszta és finom, mint egy esőmosta galamb.
Szívesen csevegnék még a földről,
de vár egy ügyfél, aki most vett meg 10 000 angol holdat belőle.
Ha megbocsátanak, uraim!
Én mondtam neked. Mi sem maradhatunk ki ebből.
Nem lesz semmi baj. Csak lélegezz, és mondd a szöveged!
Ti mit kerestek itt?
A birtoklevelet kéne ellopnotok.
Nem tudjuk. Aputi fél fellépni.
Júlia szerepe jobban menne.
Utoljára mondom, nem fogtok fellépni.
Szerezzétek meg a papírt! A pojácák bekapták a csalit.
Köszönöm, hogy ilyen szívélyesen fogadták drága bátyámat, Dickie-t Port Victoryban.
Nos,
lehet, hogy...
Mit keresel itt?
Sok mindenre megtanított fiatal koromban.
Olyasmikre, amik mind a mai napig befolyásolják a döntéseimet.
És bár egy jó ideig nem találkoztunk,
sosem felejtem el, amikor Dickie elvitt engem fiatal fiúként
a shropshire-i mezőgazdasági kiállításra,
és bemutatott életem nagy szerelmének, a töknek.
- Nos... - Menj arrébb, Edders, az istenit!
Igen.
Hölgyeim és uraim,
mérhetetlen öröm számomra, hogy csatlakozhatok a társaságukhoz.
Bízom benne, hogy túlélik az öcsém kormányzóságát,
többé-kevésbé.
Valószínűleg inkább kevésbé.
De ne feledjék, hogy azért vagyok itt
alkirályi tapasztalattal a hátam mögött,
hogy segítsek neki alázattal és jóindulattal.
Igyunk hát!
Rám! Jó?
- Meg kell szerezni a papírt! - Hát itt vannak!
Igen. Nos, hölgyeim és uraim...
Már kerestem magukat.
Jöjjenek! Ideje színpadra lépniük.
Ami azt illeti, asszonyom...
- Fagin, a papírok. - Rögvest.
- ...és barátomra, Dickie-re! - Igen.
Dickie-re!
Az ördög vigye el! Majd megszerzem én.
Mert ő egy drága, jó ember Mert ő egy drága, jó ember
- Mert ő egy drága, jó ember - Én vagyok a jó ember
Ezt így gondoljuk mind
Elég ebből a butaságból!
Mit keresel itt?
Hová mész?
Nem szabad idefent játszanod.
Nem biztonságos.
Cassandra?
Cassandra!
Mi az ördög?
Hallucinációi vannak.
Bús Fiú sír.
- Mit keresel itt? - Beszélnem kellett veled.
Jack, pont az ilyen kockázatokról beszéltünk.
Szakmai kérdésem van.
És magasról teszek az álarcos bálokra.
Akárcsak én.
- Nem úgy tűnt. - Hogy érted?
Mit tudsz az epilepsziáról?
Amit bárki más.
Senki sem érti igazán,
mint ahogy én sem a viselkedésed.
Szerintem nyomás alatt van az agya,
amióta beütötte a fejét,
és ez felerősítette a lappangó epilepsziáját.
Pontosan milyen nyomás?
Szubdurális vérzés, és ha igazam van, le kell szívni,
- mielőtt összenyomja az agyát. - De honnan?
Pontosan nem tudom.
Ha a koponya hátsó részén van, lumbálni kell.
- Ha elöl, meg kell lékelni. - Hová mész?
...és ez egy maszkabál!
Az eddig nem okozott gondot.
És mi a terved? Tippelsz egyet, és reméled, eltalálod?
- Nem. - Cassandra, gyere ide!
Először lumbáljuk. Annál kisebb seb.
Ha nem ott van a baj, meglékeljük.
Meggondolatlan vagy.
Úgy hozol döntést, hogy nincs elég információd.
Az sem biztos, hogy megsérült.
Először a tüneteit kellene kezelnünk.
Nem nyithatod fel egy megérzés miatt!
Téged is úgy mentettelek meg.
Nem, egy alaposan végiggondolt műtéttel mentettél meg.
Jó, akkor szüksége van az eszedre.
De ha az nem válik be, meg kell műteni.
Biztos, hogy olvastam egy gyógyszerről, ami enyhíti a tüneteket.
Belle, nincs időnk könyveket bújni. Bele is halhat.
A türelmetlenségbe is.
De csitt!
Mi fény nyilall át az ablakon?
Ez itt a hölgyem. Az én szerelmesem.
Ó, bár tudakozná, hogy az!
Felügyelő, eltűnt a lányom.
Láttam, hogy egy férfi követi.
Megkeresem, asszonyom.
Romeó, Romeó,
miért vagyol te Romeó?
Tagadjad meg atyádat, neved hajítsad el,
s ha nem teszed meg, esküdjél édességet,
s nem leszek én kapu se többet.
Nem így van a szöveg.
Melyik kiadásból tanulták?
Szerintem még így is romantikus.
Ideges vagyok, Phineas.
Nem bírom tovább nézni.
Megmutathatom a fazekasodúmat?
Az egész világot megmutathatja, Lady Fanny.
Mi az a Montague?
Kéz, láb, kar, arc?
Se más efféle rész?
Azt mondja: „Túl veszélyes.”
„Nem vagyok bolond.”
Persze hogy nem vagy, Dodger.
Egy címeres ökör vagy.
Angyalarcú kis füllentő.
SZERZŐDÉS BIRTOKLEVÉL
Igen!
Igen.
Cassandra kisasszony!
Cassandra kisasszony?
Cassandra kisasszony, itt van?
Cassandra kisasszony, ön az?
Lady Fanny!
Mintha beléptem volna a lelkébe.
Kétlem, hogy az olyan izgalmas lenne.
El sem tudok képzelni ragyogóbb világot.
Gyere!
Hadd mutassam meg a szenvedélyem!
Így...
Ülj közel a kerékhez, és dőlj előre!
Várj, megmutatom.
Finoman!
Most... Szorítsd és pumpáld!
Finoman! Szorítsd!
Nagyon jól csinálod, Phineas.
Önnel minden olyan könnyűnek tűnik, Lady Fanny.
Lehetek
oly merész, hogy megcsókolom?
Lehetsz oly merész.
Phineas?
Jól vagy?
Phineas?
Tetten értem.
Nem, mi csak agyagoztunk.
Megnyugtat.
Igen.
Nos, a halálnál nincs jobb nyugtató.
Mi vitte rá, hogy elkövessen egy ilyen rettenetes bűntettet?
Mi?
Nem! A haja beleakadt a kerékbe!
Igen, hát persze.
Felbőszítette, igaz?
Nem, épp ellenkezőleg.
Értem én. A szerelmesek civódásai erőszakba torkollhatnak.
De én nem bántottam.
Akkor magától tört el a nyaka?
Igen!
Ezt nem fogják elhinni a bíróságon.
Ha tudomást szereznek róla, kegyed nyaka törik el legközelebb.
Úgy látom, remekül bánik a tollal, Lady Fanny.
Valóban kitűnő a kézírásom.
Hogyne.
Mondok valamit.
Ha lemásolja nekem szépen ezt a birtoklapot,
megszabadítom az agyagtömbtől.
„Agyagtömb”?
Ő az én drága kis cicamicám.
Többé már nem.
Hamisítsak magának egy kormányzati okiratot?
Az nem törvénytelen?
Itt van egy kitekert nyakú hulla.
Az a törvénytelen.
Nézze,
megígérem, hogy nem árulom el.
Senki sem szerez tudomást szegény Phineasról?
Soha. A szavamat adom.
Van más választásom?
Ég veled, hercegem!
Nagyszerű! Most már visszamehetünk a csodás estélyére.
Kivéve Aranyhajat.
- Menjen a déli szárnyba! - Igenis.
Ez enyhíti a tüneteket,
így lesz időnk alaposabban megvizsgálni.
Istenem!
Bárki is van odabent, nyissa ki!
Boxer az.
Megtalálta?
Belle?
Mindjárt megvan.
Cassandra!
Kalomel, sziksó, magnézia, higany.
Háromig számolok, aztán betöröm az ajtót!
Belle, siess!
- Egy! - Kanál! Hol egy kanál?
Kettő!
Cassandra, idd ezt meg! Tessék!
Három!
Mi ez a fennforgás, felügyelő?
Jól vannak mindketten?
Kifelé a szobámból!
Nem engedek be ide férfiakat.
- Azt hittem... - Itt nincsenek gyilkosok, felügyelő.
Csak női ügyek.
Kérem!
Bocsásson meg. Elnézést kérek.
Lady Belle segített nekem és Bús Fiúnak, mama.
Na és...
Még mindig fáj a fejed, Cassandra?
Nem, jól érzem magam.
Hol van most Bús Fiú?
Eltűnt.
- Köszönjük, Lady Belle. - Nincs mit.
Vigye be a kórházba megfigyelésre, Lady Mumby!
- Kérje Baggett nővért! - Köszönöm. Úgy lesz.
Igazad volt.
Te pedig kapkodtál.
- Köszönjük. - Nagyon kedvesek.
- Magukért játszunk. - Nagyon kedvesek.
Köszönjük.
- Jók voltunk. - Nagyon jók voltunk.
Sírtam azon, hogy: „Jó éjt kívánok hajnalban.”
Vagy amikor azt mondtad: „Széjjelhasítod szívemet, fiam.”
Ne egymás sejhaját nyaljátok,
hanem gyertek a fazekasműhelybe!
Meg kell szabadulnunk egy holttesttől.
Gyerünk!
Nem a legjobb művem.
Még mindig remeg a kezem a gyásztól,
de azt hiszem, megteszi.
Akkor rajta, olvassa fel!
„Ezen irat felhatalmazza ’név’, hogy tulajdonába vegyen
200 hektárnyi földet Közép-Ausztrália szívében,
amit kézjegyemmel és pecsétemmel igazolok. Edmund Fox kormányzó.”
Bravó, Lady Fanny!
Bravó!
Maga vérbeli lator.
- Hogy mi? - Lator.
Gazember.
Briganti. Hantás. Svindler. Szélhámos.
Egy igazi bűnöző, kisasszony.
- Az volnék? - Igen.
Gyilkosság, okiratlopás, hamisítás,
és mindeközben még egy bámulatos mulatságot is tartott.
Maga egy igazi bűnöző lángelme, kisasszony.
Valóban?
Talán ez a valódi hivatásom?
Igen.
Igen, tudnék...
Bőven tudnék feladatot adni valaki olyannak, mint kegyed.
Lenne hely egy gazlánynak is a gazfickók körében.
Ha nem bánja,
ezeket most visszaviszem a jogos tulajdonosaiknak.
Ne is törődjön a nyuszival! Túlzásba vitte a pezsgőt.
Köszönöm, hogy eljöttek!
Jobban érzi magát?
Jól vagyok.
Köszönöm, professzor.
Cassandra!
A bánatos barátod elmondta a nevét?
Nagyon jól bánik a gyerekekkel.
Nekem is volt egy fiam.
Egy rövid ideig.
Nagyon sajnálom. Nem tudtam.
Azt mondta, fáj a hasa, de túlságosan lekötött a kórház.
Másnap reggel a feleségem
holtan talált rá az ágyában.
Vakbélgyulladás okozta vérmérgezés.
Hogy hívták?
Alfie.
Imádkozni fogok a lelkéért.
Imádkozzon az én lelkemért is!
Belle!
Hol vagy?
Idekint vagy?
Néhány vendég szeretne elbúcsúzni.
Jack, el kell menned.
- Belle! - Ha elkapnak, felakasztanak.
- Nem, várj! Várj! - Jack!
Jack, beszélj! Használd a szádat! Mondd el, amit akarsz!
Nem tudok latinul...
- Mi köze ennek bármihez? - ...sem görögül.
És nem tudok úgy táncolni, mint egy ficsúr, és nem is akarok.
Jack Dawkins, féltékeny vagy?
Igen.
Piszkosul féltékeny vagyok.
Belle! Hol vagy?
Menj!
A feliratot fordította: Imri László